# Γεώργιος Χατζανέστης

### Από τη Βικιπαίδεια, την ελεύθερη εγκυκλοπαίδεια

Ο Γεώργιος Χατζανέστης του Γεωργίου (1863-1922) ήταν Έλληνας αξιωματικός του πυροβολικού.

Γεννήθηκε στην Αθήνα το 1863 και αποφοίτησε απο τη Σχολή Ευελπίδων το 1884 οπότε και συμπλήρωσε τις σπουδές του στη Γαλλία, Αγγλία και Γερμανία. Κατά τον Ελληνοτουρκικό πόλεμο του 1897 ως λοχαγός διετέλεσε για μικρό χρονικό διάστημα επιτελάρχης της 3ης (ΙΙΙ) Ταξιαρχίας αναλαμβάνοντας αργότερα τη διοίκηση της 2ης (ΙΙ) ορειβατικής πυροβολαρχίας. Το 1904 μετατάχθηκε στο νεοσύστατο τότε Σώμα των Γενικών Επιτελείων. Κατά την επανάσταση του 1909 παραιτήθηκε του στρατεύματος. Κατά τους Βαλκανικούς πολέμους επανήλθε ως έφεδρος ταγματάρχης και υπηρέτησε ως επιτελάρχης της 6ης (VI) Μεραρχίας στην αρχή και αργότερα της 5ης (V) . Μετά τους Βαλκανικούς πολέμους με ειδικό νόμο επανέκτησε τη πρότερη αρχαιότητα λαμβάνοντας το βαθμό των συγχρόνων του, του συνταγματάρχου του πυροβολικού, όπου με τον βαθμό αυτό και τοποθετήθηκε ως Διοικητής της Σχολής Ευελπίδων. Κατά την επιστράτευση του 1915 ανέλαβε τη διοίκηση της 5ης Μεραρχίας. Καθ΄ όλη την εκεί υπηρεσία του τον διέκρινε πνεύμα εξαιρετικής αυστηρότητας που υπερέβαινε κατά πολύ τα όρια του πρέποντος και της αντοχής. Αποτέλεσμα αυτής της απρεπούς συμπεριφοράς του ήταν η εναντίον του εκδήλωση στάσης εντός της Μεραρχίας του με κίνδυνο τη διάλυσή της. Συνέπεια αυτού του γεγονότος ήταν η έκδοση σχετικής διαταγής μετάθεσης και τοποθέτησή του ως διοικητής στη 15η μεραρχία. Μη αποδεχόμενος όμως τη θέση αυτή ζήτησε να τεθεί σε διαθεσιμότητα προκειμένου να μεταβεί στην Ελβετία. Αίτημα που έγινε αποδεκτό. Επιστρέφοντας από την Ελβετία και αφού ανακλήθηκε στην ενεργό υπηρεσία το 1921, τοποθετήθηκε τον Απρίλιο του 1922 ως Διοικητής της Στρατιάς της Μικράς Ασίας και της Θράκης.

Κατά την ηγεσία του έγινε η κατάρρευση του μετώπου, με αποτέλεσμα να συλληφθεί, να καταδικαστεί σε θάνατο και να εκτελεστεί από το έκτατο στρατοδικείο στη «δίκη των έξι». Η αδερφή του ήταν γυναίκα του αδερφού του πρωθυπουργού της Αγγλίας Άντριου Μπόναρ Λω.

Ανακτήθηκε από "http://el.wikipedia.org../../../%CE%B3/%CE%B5/%CF%8E/%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%A7%CE%B1%CF%84%CE%B6%CE%B1%CE%BD%CE%AD%CF%83%CF%84%CE%B7%CF%82_ce60.html"

Κατηγορίες: Έλληνες στρατιωτικοί | Ελληνοτουρκικός πόλεμος (1897) | Μικρασιατική Εκστρατεία | Γεννήσεις το 1863 | Θάνατοι το 1922

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Deutsch
- English
- Türkçe